Kleze
Ur c'hleze (pe : klezeñv) zo un arm-stok implijet da droc'hiñ, hennezh a zo hiroc'h evit ur gontell pe ur gougleze, ul lavnenn hir dezhañ, staget ouzh un dornell. Gallout a ra bout eeun pe krommet ha dornaet da droc'hiñ pe gwanañ.

A-zivout e orin, e voe krouet ar c'hlezeier kentañ e keit oadvezh an arem en ur emdreiñ diwar ar gougleze, war dro 1600 k.J.K.. Chom a reas berr a-walc'h e lavnenn hag hep kroaz ouzh ar wardenn betek ar grennamzer uhel.

A-hed an amzer e teuas da vout muioc'h mui begek al lavnenn da c'hallout bout dornaet aesoc'h ha gwanañ donoc'h an enebour. 

Donet a ra ar ger Klezeñv eus ar c'hentgelteg kladiwos, kenaozet gant kladyeti a dalva "skeiñ", hag ar lostger wos.

Meur a seurt a glezeñv a zo, en o zouesk:
 Gladius (kleze an romaned)
 Claidheamh-mòr (kleze hir ar skosiz)
 Zweihänder (kleze hir al Landsknecht)
 Katzbalger (kleze berr al Landsknecht)
 Rapier (kleze begek implijet gant ar spagnoliz)

Klezeier brudet

Kaledvoulc'h, pe Excalibur, kleze Arzhur
Durandal hini ar brezelour frank Roland, paotr Orreaga
Chandrahas, hini an haroz Ravana
Joyeuse, kleze Karl Veur
Klezeier